หุ้นสหรัฐฯปิดทรงตัว/น้ำมัน,ทองลงเล็กน้อย
หุ้นดาวโจนส์ปิดลดลง 12.37 จุด หวังประธานาธิบดีสหรัฐคนใหม่เดินหน้ากระตุ้นเศรษฐกิจ ด้านราคาน้ำมันลดลง 11 เซนต์ ขณะที่ทองคำลง 60 เซนต์
22 ม.ค. 2564

ดัชนีเฉลี่ยอุตสาหกรรมดาวโจนส์ปิดที่ 31,176.01 จุด ลดลง 12.37 จุด หรือ -0.04% ขณะที่ดัชนี เอสแอนด์พี 500 ปิดที่ 3,853.07 จุด เพิ่มขึ้น 1.22 จุด หรือ +0.03% ส่วนดัชนี แนสแดค ปิดที่ 13,530.91 จุด เพิ่มขึ้น 73.67 จุด หรือ +0.55%
ดัชนีดาวโจนส์ตลาดหุ้นนิวยอร์กปิดลบเล็กน้อยเมื่อวันที่ 21 ม.ค. ขณะที่ดัชนี เอสแอนด์พี 500 และ แนสแดค ยังคงปิดทำนิวไฮ นักลงทุนคาดหวังว่ารัฐบาลสหรัฐภายใต้การนำของประธานาธิบดีโจ ไบเดน จะเร่งออกมาตรการเพื่อกระตุ้นเศรษฐกิจและตลาดแรงงาน หลังจากตัวเลขผู้ยื่นขอสวัสดิการว่างงานยังคงอยู่ในระดับที่สูงมาก
สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนกุมภาพันธ์ ลดลง 11 เซนต์ ปิดที่ 53.13 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนมีนาคม เพิ่มขึ้น 2 เซนต์ ปิดที่ 56.10 ดอลลาร์ต่อบาร์เรล
ราคาทองคำตลาดโคเม็กซ์ งวดส่งมอบเดือนกุมภาพันธ์ ลดลง 60 เซนต์ ปิดที่ 1,865.90 ดอลลาร์ต่อออนซ์